Държавен вестник, бр. 40, 2021 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  40
87 
10.5.3 Системите за откриване на газ и изключващите функции трябва да съответстват на 
посоченото за защитени с ESD машинни отделения. 
10.5.4 Вентилацията за корпуса трябва да бъде описаната в глава 13 за защитените с ESD 
машинни отделения, но в допълнение трябва да се оборудва с пълно дублиране (2 x 100% 
вентилатори с капацитет от различни електрически вериги). 
10.5.5 За различни от единични горивни газови турбини се инсталира автоматична система 
за лесно и бързо преминаване от работа с газово гориво към работа с нефтено гориво и 
обратно с минимални колебания в мощността на двигателя. 
10.5.6 Осигуряват се средства за наблюдение и откриване на понижена степен на горене, 
което може да доведе до неизгоряло горивен газ в изпускателната уредба по време на 
работа. В случай че такова бъде открито, подаването на горивен газ се прекратява. 
10.5.7 Всяка турбина се оборудва с устройство за автоматично изключване при високи 
температури на отработените газове. 
11 
ПОЖАРНА БЕЗОПАСНОСТ 
11.1 
Цел 
Целта на настоящата глава е да осигури противопожарна защита, откриване и гасене на 
пожари за всички компоненти на системата, свързани със съхранението, кондиционирането, 
преноса и използването на природен газ като корабно гориво. 
11.2 
Функционални изисквания 
Настоящата глава е свързана с функционалните изисквания в 3.2.2, 3.2.4, 3.2.5, 3.2.7, 3.2.12, 
3.2.14, 3.2.15 и 3.2.17. 
11.3 
Правила за противопожарна защита 
11.3.1 Всяко пространство, съдържащо оборудване за подготовка на горивото, като помпи, 
компресори, топлообменници, изпарители и съдове под налягане, се счита за машинно 
отделение от категория А за целите на противопожарната защита. 
11.3.2 Всяка граница на жилищните помещения, сервизните помещения, пунктовете за 
управление, аварийните маршрути и машинните отделения, обърната към горивните 
танкове на откритата палуба, се защитава чрез разделители клас А-60. Разделителите от 
клас А-60 се простират до долната страна на палубата на щурманският мостик, а всички 
граници над него, включително прозорците на щурманския мостик, трябва да имат 
разделители от клас А-0. Освен това горивните танкове се отделят от товара в съответствие 
с изискванията на Международния кодекс за превоз на опасни товари по море (IMDG), 
където горивните танкове се считат за опаковки с насипно съдържание. За целите на 
изискванията за складиране и отделяне на Кодекса IMDG горивният танк на откритата 
палуба се счита за опаковка от клас 2.1. 
11.3.3 Пространството, съдържащо система за ограничаване на горивото, трябва да е 
отделено от машинните отделения от категория А или от други помещения с висока 
опасност от пожар. Разделянето се извършва чрез кофердам от най-малко 900 мм с 
изолация от клас А-60. Когато се определя изолацията на пространството, съдържащо 
система за ограничаване на горивото, от други помещения с по-нисък риск от пожар, 
системата за ограничаване на горивото трябва да се счита за машинно отделение от 
категория А в съответствие с Правило ІІ-2/9 на SOLAS. Границата между пространствата, 
съдържащи системи за ограничаване на горивото, е или кофердам от най-малко 900 мм, или 
разделител от клас А-60. За танкове от тип С трюмното помещение за съхранение на гориво 
88 
може да се счита за кофердам. 
11.3.4 Трюмното помещение за съхранение на гориво не трябва да се използва за машини 
или оборудване, при които може да има опасност от пожар. 
11.3.5 Противопожарната защита на горивните тръбопроводи, преминаващи през ро-ро 
помещенията, е предмет на специално внимание от страна на Администрацията в 
зависимост от използването и очакваното налягане в тръбите. 
11.3.6 Станцията за зареждане е отделена от разделители клас А-60 към машинните 
отделения от категория А, жилищните помещения, пунктовете за управление и 
пространствата с висок риск от пожар, с изключение на пространствата като танкове, 
празнини, спомагателни машинни отделения с малък или никакъв риск от пожар, санитарни 
и подобни помещения, където стандартът за изолация може да бъде намален до клас А-0. 
11.3.7 Ако защитеното с ESD машинно отделение е отделено от единична граница, 
границата трябва да е разделител от клас А-60. 
11.4 
Правила за противопожарния тръбопровод 
11.4.1 Изискваната по-долу система за разпръскване на вода може да бъде част от 
системата на противопожарния тръбопровод, при условие че необходимият капацитет на 
противопожарната помпа и работното налягане са достатъчни за едновременната работа 
както на необходимия брой хидранти и маркучи, така и на системата за разпръскване на 
вода. 
11.4.2 Когато танкът(танковете) за гориво е(са) разположен(-и) на откритата палуба, в 
противопожарния тръбопровод се монтират спирателни клапани с цел изолиране на 
повредени участъци на противопожарния тръбопровод. Изолирането на участък от 
противопожарния тръбопровод не трябва да лишава противопожарната линия пред 
изолирания участък от водоснабдяване. 
11.5 
Правила за системата за разпръскване на вода 
11.5.1 Система за разпръскване на вода трябва да бъде инсталирана за охлаждане и 
предотвратяване на пожари, която да покрива открити части на танка(танковете) за 
съхранение на гориво, разположен(и) на откритата палуба. 
11.5.2 Системата за разпръскване на вода трябва също така да осигурява покритие за 
границите на надстройките, компресорните помещения, помпените отделения, помещенията 
за контрол на товарите, пунктовете за управление на станции за зареждане, станциите за 
зареждане и всички други обичайно заети рубки, които са с лице към танка за съхранение на 
открити палуби, освен ако танкът е разположен на 10 метра или повече от границите. 
11.5.3 Системата трябва да бъде проектирана така, че да покрива всички посочени по-горе 
зони със скорост на прилагане 10 l/min/m2 за най-големите хоризонтални издадени 
повърхности и 4 l/min/m2 за вертикалните повърхности. 
11.5.4 Спирателни клапани се монтират в главния(-те) захранващ(и) тръбопровод(и) за 
разпръскване на вода на интервали, не по-големи от 40 метра, с цел изолиране на 
повредените участъци. Като алтернатива, системата може да бъде разделена на две или 
повече секции, които могат да бъдат експлоатирани независимо, при условие че 
необходимите уреди за управление са разположени заедно на леснодостъпно място, което 
не е вероятно да бъде недостъпно в случай на пожар в защитените зони. 
11.5.5 Капацитетът на помпата за водоразпръскване трябва да бъде достатъчен, за да 
доставя необходимото количество вода до хидравлично най-взискателната зона, както е